Yitkin Seow

Yitkin Seow (s. 1955) on singaporelainen pianisti.

Seow sai 12-vuotiaana kutsun Lontooseen opiskelemaan Jehudi Menuhinin johdolla. Myöhemmin häntä opettivat Nadia Boulanger ja Vlado Perlemuter. Kesäkuussa 1974 hän voitti BBC:n pianokilpailun, vaikka oli sen nuorin kilpailija. Palkinnon saaminen johti Seowin ensimmäiseen esiintymiseen Royal Festival Hallissa Philharmonia-orkesterin kanssa. Sittemmin Seow on esiintynyt muun muassa Hong Kongin taidefestivaalilla, Beethovenfestillä ja Menuhinin kumppanina Yhdysvaltain Grand Teton -festivaalilla. Promsissa Seow tulkitsi Michael Tippettin pianokonserton Royal Philharmonic Orchestran kanssa. 

Vuonna 1977 Seow sai pronssimitalin Rubinstein-pianokilpailussa Tel Avivissa.

Lähteet

Aiheesta muualla 
 AllMusic: Yitkin Seow

Singaporelaiset pianistit
Vuonna 1955 syntyneet
Elävät henkilöt